Da forskere ankom til Ngogo…
…fandt de et avanceret chimpansesamfund.
Gennem årtier voksede det
og blev den største chimpansegruppe, man nogensinde har observeret.
De udvidede deres territorium, var de dominerede i skoven
og opbyggede et imperium.
Men så begyndte rivaliseringen,
og imperiet delte sig.
En lille, men magtfuld gruppe hanner brød ud for at danne en ny gruppe.
De blev til… Vest-gruppen.
Chimpanser, der havde boet sammen i årevis, blev fjender.
Og nu…
…er den indbyrdes rivalisering blevet dødbringende.
CHIMPANSERNES RIGE
MIDT I NGOGO
Det er kun et par dage siden, Ngogo-gruppen fandt Pork Pie død.
Man ved ikke, hvordan chimpanser opfatter døden,
eller om de sørger.
Men tabet af Pork Pie har tydeligvis påvirket dem.
For Ngogo-gruppen er verden blevet et farligere sted.
Christines unge er nu ni måneder gammel.
Da hun blev født blev hendes søster, Nadine, forsømt.
Nu er hun lidt ældre
og er begyndt at udvikle personlighed.
Hun beriger nu Nadines liv.
De er ikke kun søstre.
De er bedste venner.
Ngogo er aldrig rigere på føde, end når stjerneæbletræerne bærer frugt.
Og det samler chimpanserne.
Jackson er stadig presset.
Abrams er blevet sat på plads, men han giver ikke op.
Jackson må minde alle om, hvem der bestemmer.
Mens Jackson forsvarer sin position derhjemme,
holder andre chimpanser vagt ved den vestlige grænse.
De er opmærksomme på den nye trussel.
Abrams er her. Og det er flere andre voksne hanner også.
Men de aner ikke, hvornår Vest-gruppen slår til igen.
En alfahans liv er ikke let.
Men det har sine fordele.
Jo højere en chimpanses rang er, desto bedre er muligheden for at parre sig.
Voksne hunner som Bartoli føder normalt en unge hvert femte eller sjette år.
Bartolis søn, Herzog, er seks år gammel nu.
Hun er klar til at blive gravid igen.
Og Jackson har gode gener. Men hun skal være forsigtig.
Jackson er stor, magtfuld og uforudsigelig.
Hun må passe på selv og Herzog
og sikre sig, at Jackson er rolig.
Herzog finder det forvirrende.
Men som ung chimpanse skal han blive tæt på sin mor.
Hvad hun end gør.
Jackson gør tegn.
Ved at vifte med en gren beder han Bartoli om at følge med ham
og parre sig.
Og Bartoli virker ivrig.
Herzog prøver at forhindre det.
Men det er for sent.
Jackson fik sin vilje.
Og det gjorde Bartoli også.
Men det var en trættende dag.
Hunchimpanser parrer sig med flere hanner.
Så der er ingen garanti for, at Jackson bliver far til Bartolis unge.
Men der er gode chancer for det. Det er nemlig sket før.
Selvom Jackson ikke ved det, er Herzog hans søn.
Chimpanser jager ikke altid, fordi de er sultne.
Faktisk er det modsatte normalt.
De jager meget mere, når de er mætte og sprængfyldt med energi.
Når stjerneæbletræerne bærer frugt, går jagten helt over gevind.
Chimpanser gemmer ikke føde…
…eller tænker over, hvad de spiser.
Med så meget bytte bliver fordelingen af kød en politisk affære.
Denne dværgantilope giver Jackson mulighed for at styrke sin position,
hvis han deler med sine allierede.
I dag foretrækker han en anden højtstående han.
Peterson.
Men det er lige så vigtigt, hvem han udelukker.
Wilson er en ung han på vej op.
Han er stærk og ambitiøs.
Jackson inkluderer ham ikke.
Og det tager han ilde op.
Hannerne kan blive aggressive, når der er kød, og hunnerne må træde varsomt.
Christine vil have noget.
Og tager gerne chancen.
Wilson er meget opmærksom.
Christine fik, hvad hun kom efter.
Men får hun lov at beholde det?
Wilson afreagerer.
Heldigvis kom ungen ikke til skade.
Men Christine må have sin familie i sikkerhed.
Det her er en stille del af skoven væk fra de fleste andre i flokken.
Men Christine er ikke alene.
Gus kan ikke beskytte hende mod en chimpanse som Wilson.
Men han kan i det mindste tilbyde trøst
til Christine og hendes familie.
Abrams er holdt op med at udfordre Jackson.
Jackson har magtfulde allierede.
Og Abrams mangler støtte.
Men nu er der endnu en ambitiøs, ung chimpanse,
der har set sig sur på Jackson.
Det kan blive begyndelsen på en stærk alliance.
Lige nu tager Abrams og Wilson af sted
sammen med en gruppe hanner for at patruljere vestpå.
Jackson er ikke med.
Selvom han er stærk i sit eget territorium,
frygter Jackson det vestlige område.
Han voksede op der
og var i mange år allieret med Vest-gruppen.
Men da gruppen delte sig, forlod han den
for at blive alfahan for den større Ngogo-gruppe.
Da konflikten brød ud, gik Vest-gruppen målrettet efter Jackson.
Han flygtede for livet.
Men han har stadig arrene.
Vest-gruppen er en trussel mod alle Ngogo-gruppens hanner.
Men de nærer et bittert had mod Jackson.
Og han frygter dem stadig.
DET VESTLIGE GRÆNSELAND
Grænselandet er fyldt med stjerneæbletræer.
Vest-gruppen bruger mere og mere tid på at finde føde her.
Efter at have dræbt Pork Pie føler de sig mere selvsikre.
Og der er chimpanser i gruppen, som ikke stopper der.
Rollins og Damien vil konstant have mere territorium.
Vest-gruppens hanner bliver stærkere.
De spiller konstant med musklerne.
Vest-gruppen gør sig klar til kamp.
Og Richmond er i centrum.
Han er ikke alfahan længere, men han er stadig en, man bør frygte.
Bergl er helt rask igen.
Det er ikke det eneste fremskridt.
Han og Garrison plejer jævnligt hinanden, og Garrison har en god indflydelse på ham.
Han er endda kommet tættere på gruppens patruljeledere.
De tester styrke ved at brydes.
Det det giver Rollins og Damien en chance for at se, hvad Bergl kan.
Vest-gruppen har brug for alle.
Hvis de vil gøre krav på dette område,
må de angribe Ngogo-gruppen i deres eget territorium
og tvinge dem tilbage.
Det kræver, at de er mange.
Derfor skal både hanner og hunner med.
Bartoli og Herzog er tæt på grænselandet.
De nyder at have Jackson og de andre hanner på afstand.
Det er tiltrængt.
Men hun aner ikke, hvad der venter.
Hvis de bliver fanget, kan Herzog blive dræbt.
En han fra Vest-gruppen jager Bartoli op i kronetaget.
Hun og Herzog er blevet skilt ad.
Men Herzog forlader ikke sin mor.
Han vil beskytte hende.
Han får angriberens opmærksomhed.
Men nu er de begge fanget i kronetaget.
Vest-gruppens hanner afgør deres skæbne.
Men hannerne angriber ikke.
De går videre.
En lille familie er ikke, hvad Vest-gruppen leder efter.
Bartoli og Herzog slipper væk sammen.
Vest-gruppen trænger dybere ind på Ngogo-gruppens område.
Og nogle chimpanser begynder at tøve.
For Carson er risikoen for stor.
Hun må have E.O. i sikkerhed.
Mange hunner og yngre chimpanser falder tilbage ved udsigten til kamp.
Og Joya vælger at følge Carson hjem.
En chimpanse som Bergl bør også falde tilbage.
Han er for ung og for lille.
Men Bergl bliver.
Hans selvtillid er vokset.
Og det er en del af hans natur at slås.
Selvom ingen af dem ved det…
…er han Rollins søn.
Vest-gruppens hanner er langt inde på Ngogo-gruppens område.
Og de kan mærke, at deres fjender er tæt på.
Ngogo-gruppen er blevet overrumplet før.
Men ikke denne gang.
Denne gang er de klar.
Når to store grupper mødes,
er resultatet altid uforudsigeligt.
Vest-gruppen angriber.
Og Ngogo-gruppen svarer igen.
Bergl er midt i det hele.
Vest-gruppen tvinger Ngogo-gruppen tilbage.
Men nogle chimpanser er stadig ikke med i kampen.
Hvis Ngogo-gruppen skal kæmpe, bliver det bag deres alfahan.
Jackson står over for sine gamle rivaler., som prøvede at dræbe ham for år tilbage.
Jackson viser ingen frygt.
Og hans gruppe bakker ham op.
Vest-gruppens angreb er afværget.
De trækker sig.
Ngogo-gruppen holdt deres rivaler væk.
Men Jackson blev såret under kampen.
Han forsvarede sit territorium.
Men hvad var prisen?
Tekster af: Nanette Skjødt Sørensen